Ցանկությունների ծառ

Ցանկությունների ծառ (Պատկերներ մինչհեղափոխական վրացական գյուղի կյանքից, ), 1976 թվականին Վրացֆիլմ կինոստուդիայում նկարահանված գեղարվեստական ֆիլմ, դրամա։

Թենգիզ Աբուլաձեի ֆիլմերի եռագրության երկրորդ ֆիլմն է («Աղոթք» - «Ցանկությունների ծառ» - «Զղջում»)։

Սյուժե
ՖԻլմը նկարահանվել է Գեորգի Լեոնիձեի նովելի մոտիվներով և պատմում է մինչհեղափոխական Վրաստանի գյուղի մասին։ Մարիտան սիրահարվում է իր համագյուղացուն՝ աղքատ Գեդիային։ Սակայն աղջկա հարազատներն ու գյուղի տանուտերը որոշում են աղջկան իր կամքին հակառակ ամուսնացնել հարուստ նախրապանի հետ։ Գեդիան վերադառնում է իր սիրելիի մոտ, և նրանք նորից հանդիպում են։ Այդ հանդիպման մասին իմանում են Մարիտայի ամուսնու ազգականները, և տանուտիրոջ կարգադրությամբ Մարիտային նստեցնում են ավանակի վրա, տանում գյուղի փողոցներով ու ցեխ շպրտում նրա վրա։ Չտանելով այդ անպատվությունը՝ աղջիկը մահանում է։ Մահանում է նաև Գեդիան։

Ֆիլմում նշանակալի դեր ունեն մինչհեղափոխական Վրաստանի գյուղի բնակիչների կենցաղը, գյուղի խելագարների ու կախարդների վառ կերպարները՝ «արիստոկրատ» Ֆուֆալան ու «փիլիսոփա» Բուբալան, ում ծաղրում են երեխաները։ Ֆիլմի վերնագիրը գալիս է խենթ Էլիոզից, ով ձմռային անտառում փորձում է գտնել կախարդական «ցանկությունների ծառը»։

Մրցանակներ
 1977 – Համամիութենական կինոփառատոնի գլխավոր մրցանակ
 1977 – «Ոսկե բիզոն» մրցանակ ռեժիսուրայի համար Թեհրանի VI միջազգային կինոփառատոնում
 1978 – Հատուկ մրցանակ Կառլովի Վարիի միջազգային կինոփառատոնում
 1979 – Վրացական ԽՍՀ Շոթա Ռուսթավելու անվան պետական մրցանակ
 1979 – «Դավիթ դի Դոնատելլո» մրցանակ – արտասահմանյան լավագույն ֆիլմի համար, որ ցուցադրվել է Իտալիայում
 1988 – Լենինյան Մրցանակ – Թենգիզ Աբուլաձե

Դերերում 
 Լիկա Կավժարաձե - Մարիտա
 Իոսեբ Ջաչվլիանի - Գեդիա
 Զազա Կոլելիշվիլի - Շետե
 Կոտե Դաուշվիլի - Ցիցիկորե
 Սոֆիկո Ճիաուրելի - Ֆուֆալա
 Տեմինա Տուաևա - Նարգիզա
 Կախի Կավսաձե - Իորամի
 Էրոսի Մանջգալաձե - Բումբուլա
 Օթար Մեգվինետուխուցեսի - Էլիոզ
 Ռամազ Չխիկվաձե - Օխրոխինե
 Գեորգի Գեգեճկորի - Չաչիկա
 Սեսիլ Թաղայշվիլի - Մարադիա

Քաղվածք 
 Երեք բան չկա աշխարհում. սանդուղք դեպի երկինք, կամուրջ՝ ձգված ծովերի վրա, և արդարություն մարդկային սրտում։

Ծանոթագրություններ

Արտաքին հղումներ 
 «Ցանկությունների ծառ» ֆիլմը Internet Movie Database կայքում
 «Ցանկությունների ծառ» ֆիլմը kino-teatr.ru կայքում
 «Ցանկությունների ծառ» ֆիլմը ՅուԹյուբ կայքում
 «Ցանկությունների ծառ» ֆիլմը kinopoisk.ru կայքում

Վրացական ֆիլմեր
1976 ֆիլմեր
Խորհրդային ֆիլմեր
Գրական ստեղծագործությունների էկրանավորումներ
Թենգիզ Աբուլաձեի ֆիլմեր
«Վրացֆիլմ» ստուդիայի ֆիլմեր
Վրացերեն ֆիլմեր
Խորհրդային դրամա ֆիլմեր